Schweinfurt

**Schweinfurt** is a greisfreie Stod im bayerischn Regiarungsbeziak Untafrankn und Vawoitungssitz vom gleichnamign Landgreis. Im Heilign Remischn Reich woar de Stod a *freie Reichsstod* (bis 1802). Schweinfurt is seitm letztn Joarzehnt vom 19. Joarhundad Industriestod und bis heit des Zentrum vo da eiropäischn Wejzlogaindustrie. Des Eihzugsgebiet vo da Stod is des estliche Untafrankn (Region Main-Rhön). Se is noch Wiazburg und Aschaffenburg de drittgresste Stod in Untafrankn und wirbt fia si midm Motto *Industrie und Kunst*.

## Eadkund

### Geografische Log

Schweinfurt liegt in Untafrankn, an da Noadseitn vom Main in ebba 225 Metern Häch. De Industrie- und Gwerbegebiete vo da Stod lieng im Westn und sidli vom Main im Hofn/Maintal, de Wohngebiete im Noadwestn (Bergl), Noadn (Haard, Hochfeld, Steinberg, Eselshöhe) und Noadostn (Deutschhof).

### Stodgliedarung

## Gschicht

Urkundn vo de Klösta in Weißenburg im Elsass und Fulda, de in der Schweinfurta Gengad Land besitzn, bedeitn de Begrindung vo da Gschicht vo Schweinfurt ums Joar 790. Ums Joar 1000 ham de (Mark-)Grafn vo Schweinfurt, damois des machtigste Adlsgschlecht im Raum vom heitign Noadbayern, eanane Haptbuag auf da Peterstirn. Noch da Niedalage vom Grafn Heinrich vo Schweinfurt (*Hezilo*) duach Kine Heinrich II. im Joar 1003 (Schweinfurter Fehde) valiad des Gschlecht sei dominiernde Position. Sowoi Graf Heinrich († 1017) ois aa sei Muada Eila († 1015) findn im Bereich vom Burgklosta eanane letzte Ruhestätte. Des Erbe im Raum Schweinfurt kimmt greßtenteis ans Bisdum Eichstätt. 1263/1265 geht des Klosta in den Besitz vom Deitschen Orden üba.
Im 12. Joarhundat war a Siedlungsvalagerung vo da untahoib da Peterstirn glengna *Oidn Stätte* (Heit Oidstodstraß) noch Westn, ummi zum Marienbach (heitige Innenstod). In dera Zeit vollziagt si de Entwicklung zua Reichsstod. Koasa Friedrich&nbsp;II. und sei Bua Heinrich valeihn Schweinfurt as Markt- und Münzrecht. Aus dera Zeit stamman de ejdestn Teile vo da Stodpfarrkira St. Johannis.
Im Kampf um de Vorherrschaft in Mainfrankn zwischn de Henneberger und am Bischof vo Wiazburg is Schweinfurt zwischn 1240 und 1250 zaschtört worn (*Erschts Stodverderm*). Kine Rudolf vo Habsburg (1273-1308) stejt donn de Rechte vom Reich wieda her. Seine Nochfoiga vapfändn de Stod an de Henneberger und an Wiazburga Bischof, woduach de Reichsfreiheit erneit in Gefahr grat. 1361/1385 kinnan si de Biaga duach erhebliche Opfa selba aus dera Pfandschaft befrein und damit endguitig de Reichsfreiheit sichan.
1436/1437 kafft da Rod vo da Stod des benochboate Oberndorf und aa vom Deitschn Orden de Buag auf da Peterstirn und no dazua de Dörfa Zell und Weipoltshausen. Des kloane reichsstädtische Territorium werd 1620 no um Madenhausen ergänzt.
1554 is Schweinfurt im so ghoaßna Zweiten Markgrafenkriag erneit zaschtört worn (*Zwoats Stodverderm*). Bis heit erhoitnes Zeignis fian Wiedaaufbau in dera Zeit is des Renaissance-Rodhaus.
De seit 1542 evangelische Reichsstod war vollständig vom katholischn Hochstift Wiazburg umgem. Bis zum End vom Alten Reich war de Politik vo da Stod vom Selbstbehauptungswuin gengüba dem übamachtign Nachbarn bestimmt.
Duach den Reichsdeputationshauptschluß werd de Stod 1802 easchtmois, 1814 erneit und ob iatz dann endguitig bayerisch. Dazwischn war vo 1810 bis 1814 de Zuaghörigkeit zum Groaßherzogdum Würzburg.
Mit am Bau vo de Eisnbohlinien noch Meiningen und Bad Kissingen im Joar 1854 is Schweinfurt a Eisnbohknotnpunkt worn.
Seit uma 1890 werd de Entwicklung vo da Stod maßgebli vo da Metoi-Industrie bestimmt. Duach de Industrialisierung erlebt Schweinfurt zwischn 1840 (7700 EW) und 1939 (49.000 EW) prozentual (635%) noch Niamberg des greßte Bevejkarungswachsdum vo olle Städt in Frangn.
In de Joar 1943 bis 1945 fügn 15 greßare Fliagaoogriffe da Stod schwaare Schädn zua. Heftige Oogriffe erfoign am 17. August mit 376 Bomba und am 14. Oktoba 1943 mit 291 Bomba. Da greßte AOogriff findt am 24. Feba 1944 im Rahmen vo da Big Week mit 1100 Bomba statt. Dabei wern aa vei Dörfa im Umland fast ganz zaschtört. Insgsamt werfan de Fliaga an dem Dog 3600 Sprengbombn und 32.500 Brand- und Phosphorbombn ob.

### Chronologie

* 791: Easchte urkundliche Erwähnung ois *Swinfurt*
* 1240/50: Easchtes Stodverderm
* 1254: Easchte Erwähnung ois Reichsstod
* 1437: Kaf vo da Deitsch-Ordensburg auf da Peterstirn
* 1542: Ibatritt zum Protestantismus
* 1554: zwoats Stodverderm im Markgräflerkriag
* 1627**–**50: Während am Dreißigjährigen Kriag häufige Truppneiquartierungen
* 1652: Grindung vo da Leopoldina
* 1802: Valust vo da Reichsunmiddelbarkeit, easchtmoliga Ibagang an Bayern
* 1810**–**1814: Zuaghörigkeit zum Großherzogdum Wiazburg
* 1814: Endguitiga Ibagang an des Kinereich Bayern
* 1814: Erfindung vom Schweinfurter Grean
* 1852: Ooschluss an de Eisnboh
* 1872: Grindung vo da Firma Kugelfischer
* 1883: Entwicklung vo da easchtn Kugelschleifmaschin duach Friedrich Fischer
* 1890: Grindung vo da Firma Fries & Höpflinger (ab 1896 Deitsche Gußstahlkugelfabrik AG), spada SKF
* ab 1890: Entwicklung zua Industriestod
* 1895: Grindung vo da Firma Fichtel & Sachs
* 1919: Eihgmoanung vo Oberndorf; de Eihwohnazoi steigt auf üba 30.000
* 1932: Eröffnung vom Ernst-Sachs-Bades
* 1936: Eröffnung vom Willy-Sachs-Stadions
* 1936: Errichtung vo a Garnison
* 1943–1945: schwaare Kriagsschäden (*Dritts Stodverderm*)
* 1953: easchtmois mehr ois 50.000 Eihwohna
* 1965: in Schweinfurt gibts ebenso vei Arbatsplätze wia de Stod Eihwohna hot (uma 55.000). Schweinfurt is noch Niamberg, Augschburg und Minga da wichtigste Industriestandort in Bayern. FAG Kugelfischer, Fichtel & Sachs und SKF GmbH zejn zu den 100 greßten Industrieunternehma vo Deitschland.
* 1966: Des „Theater da Stod Schweinfurt“ werd eröffnet
* 1971: Grindung vo da Abteilung Schweinfurt da Fachhochschui Wiazburg
* 1982: Eröffnung des Leopoldina-Krangahauses
* 1992/93: Krise vo de Groaßbetriebe, Verlust vo mehr ois 10.000 Arbatsplätze
* 2000: Eröffnung vom Museum Georg Schäfer

### Ortsnam

Seit 791 is da Nam *Swinfurt* bekannt. Da Nam änderte si vo Suinuurde üba Suinfurte, Swinvordi, Sweinvort und Sweinfurt am End zu Schweinfurt. Aa da lateinische Name Porcivadum entspricht dem Sinn a *fia Säu gangbare [[Furt]]*.
A Heimatdichter reimte foigende Interpretation:

:*„Da Name Schweinfurt stammt genau
:*Da Chronik noch vonera Sau,
:*Un' "furt", dos stammt vom seicht'n Mee,*
:*Da sen'de Säu nü groß un' klee.“*
Friedrich Rückert kommentiade den Nama seiner Geburtsstod:
:*„Hättest Mainfurt, hättest Weinfurt heißen können, weil du führest Wein, aba Schweinfurt, Schweinfurt sollt es sein.“*

### Woppn

Im 15. Joarhundat war da Adler auf'm Woppn vo da Stod suibafarben auf schwarzm Hintagrund, im Joar 1608 wern de Farbn suiber auf violett erwähnt. Spada — zum seng aa auf de Rathausfassadn — is' a schwarzer Adler auf goldenem Hintergrund. Seit 1771 san de gengwärtigen Farbn suiber auf blau in Benutzung.

## Politik

In da Arbatastod war de SPD vei Joarzehnte de stärkste politische Kraft auf lokaler Ebene. Lange Zeit verfügt sie üba a absolute Mehrheit im Stodrat und stellt vo 1920 bis 1933 und aa vo 1946 bis 1992 den Obabuargamoasta.
Nach da schwaren Wirtschaftskrise am Beginn da 1990er Joar und dem Amtsantritt da Obabuargamoastarin Gudrun Grieser (CSU) im Joar 1992 verschiabt si des Machtzentrum im Stodrod hi zua CSU. Seit 1990 ziang vermehrt Vatreter vo de kleanan Parteien und Wählalistn in de Stodrod ei. De CSU is davo weniger betroffen ois de SPD, de erhebliche Eihbuaßn hinnehma muass. De Zoi vo der im Stodrod vatretna Gruppierungen steigt 2008 auf neine oo.
Den Stodrod vo Schweinfurt buidn 44 gwejde Vatreta (dazua kommt de/der hauptamtliche Obabuargamoasta/in). De ghern foigende Parteien und Wählergmoaschaften oo (Zoi da Sitz fia de Woiperiode 2008–2014):

* CSU 18
* SPD 9
* Schweinfurter Liste 4
* De Linke 4
* Pro Schweinfurt 3
* FBU 2
* Bündnis 90/De Greana 2
* De Republikaner 1
* FDP und Freie Biarga 1
Vom Stodrat gwejder Buagamoasta und damit Stellvertreter da Obabuargamoasta in is Otto Wirth (CSU).

### Gesejschaft und Soziales

De Arbatslosenquote in da Stod Schweinfurt sinkt in de letzten Joar vo fast 20 % in de Krisenjahr 1993/94 auf unta 8 % (Friahjahr 2008). Menschn, de damois mit Mitte 50 arbeitslos worn san, san heit Rentner. Inzwischn beklagt de Industrie an Mangel an guat ausbildete Fachkräft. Bei alle Aussagen üba de soziale Lage muaß berücksichtigt wern, daß de Familien vo jungen, besser verdienenden Industriebeschäftigten ibawiegend in de unmittelbar angrenzenden Vororten (z. B. Sennfeld, Gochsheim, Schwebheim, Bergrheinfeld, Niederwerrn, Dittelbrunn), de bereits zum Landkreis gehören, lem, während in da Stod vor oim Ältere und Geringverdiener wohnan. Des is da Hauptgrund, weshalb de Stod im *Zukunftsatlas 2007* trotz aller wirtschaftlichen Dynamik im Bereich „Soziales“ deitschlandweit nur auf an hinteren Platz kimmt und de hechste Seniorenquote vazeichnet. In de 1990er Joar konn de Eihwohnazahl nur duach staatlich glenktn, massiven Zuazug aus Osteiropa annähernd stabil ghalten wern. Russlanddeitsche und ehemalige Gastarbeiter, vor oim Türken, stelln heit a Viertel vo da Bevölkerung. Des relativ niedrige Lohnniveau in da Arbatastod und de damit einhergehende geringe Kaufkrauft bedingan vergleichsweis niedrige Lemshaltungskosten.
Da is aa da letzte groaße US-Standorte in Bayern. Insgesamt lem im Raum Schweinfurt, wenn sie net gerad auf am Auslandsaufenthalt (Irak) san, mehr ois 11.000 US-Biarga.
De Stod Schweinfurt nimmt seit da Hartz-IV-Reform ois oana vo 69 zugelassene Trägan am Optionsmodell teil. De Stodverwaltung is dabei seit 2005 fia de Vamiddlung und Leistungsbewilligung fia Langzeitarbeitslose aus da Stod zuaständig. Dazua is de *Stabsstelle Beschäftigung und Grundsicherung* gründet worn.

## Kultur und Sengswiadigkeitn
De Stod Schweinfurt vergibt alloi Jahr den *[[Friedrich-Rückert-Preis]] da Stod Schweinfurt* an herausragende Schriftsteller.
In da seinerzeitigen Reichsstod Schweinfurt is 1652 de Deitsche Akademie da Naturforscher Leopoldina vo vier Ärzte gründet worn(benannt noch Kaiser Leopold&nbsp;I.), de heit den Sitz in Halle an da Saale hot. Des Leopoldina Krangahaus erinnert heit no an de Gründung. De Akademie verleiht de Carus-Medaille fia herausragende wissenschaftliche Tätigkeiten. Seit 1961 verleiht de Stod Schweinfurt den Trägan da Carus-Medaille den Carus-Preis.

### Theater

* Theater da Stod Schweinfurt
* Kulturwerkstatt Disharmonie
* Hans Sachs Gruppe — Pfleg vom spodmiddloitalicen Fastnachtspui, vo da Literatua im Oigmoana und vom Renaissancetanz
* Puppentheater ohne Namen

### Museen

* Museum Georg Schäfer

:Des Museum Georg Schäfer präsentiad de bedeitend ste Privatsammlung deitscha Malerei vom 20. Joarhundert.
* Museum Otto Schäfer
:Enthoit rund tausend illustriade Drucke, vornehmlich des 15. und 16. Joarhundert, drunta de nahezu vollständige Sammlung vo Dürer-Stichen in hochwertiger Qualität. A zwoata Sammlungsschwerpunkt san de Easchtausgaben deitscha Literatur vo da Reformationszeit bis zum Realismus.
De Museen und Galerien da Stod Schweinfurt betreuen foigende Einrichtungen:
* Galerie Oide Reichsvogtei: zeitgenössische Kunst in Franken; ab 2009 Kunsthalle Schweinfurt im ehemaligen Ernst-Sachs-Bad.
* Museum Altes Gymnasium: Schwerpunkte da heimatgeschichtlichen Sammlung san de Friahgschichte seit dem 9. Joarhundert, Darstellungen da Reichsstodzeit, vo de Biargakultur, des Zunftlebens und des Beginns da Industrialisierung
* Halle Oids Rodhaus (Wechselausstellungen)
* Museum Gunnar-Wester-Haus zoagt Gengstände da Feuererzeugung und Beleuchtungskörper (Sammlung Graf Luxburg)
* Naturkundliches Museum: Vogelsammlung da Brüder Schuler, Herbarium Emmert, Schmetterlinge
* Künstlerhof Oberndorf

### Musik

* Kulturhaus Stattbahnhof

### Bauwerk

* Museum Georg Schäfer vo Voiker Staab
* Renaissance-Rathaus
* Altes Gymnasium
* Ebracher Hof
* Schrotturm
* Zeughaus
* Historische Oidstod
* Historische Stodmauer

#### Kirchen

* St.-Johannis-Kira (ev.)
* St. Salvator-Kira (ev.)
* Gustav-Adolf-Kira (ev.)
* Auferstehungskirche (ev.) vo O.A.Gulbransson
* St. Lukas-Kira (ev.)
* Heilig-Geist-Kira (katholisch)
* Kilianskirche (kath.) vo Hans Schädel mit Glasfenster vo Georg Moastamann
* St. Anton (kath.)
* St. Peter und Paul (kath.)
* St. Michael (kath.)
* Maria Hilf (kath.)
* Christkönig (kath.)
* St. Josef (kath.)

### Parks

* Wuidpark „An den Eichen“
* Wehranlagen
* Chateau d'un-Park
* Motherwell-Park
* Seinäjoki-Park
* Pfister-Park

### Vaeine

* 1. FC Schweinfurt 05
* 1. Radlfahrer-Vereinigung 1892 Schweinfurt e.&nbsp;V. (Radball)
* ERV Schweinfurt „Mighty Dogs“ (Eishockey)
* Freie Turner Schweinfurt (FTS)
* TV Jahn
* SC 1900 Schweinfurt
* Schweinfurter Ruder-Club Franken v. 1882 e.V.

## Wirtschaft und Infrastruktur

Schweinfurt is des industrielle Zentrum Unterfrankens, vom üba uma 48.000 Arbatsplätze verfügt (2006), es is umgem vo a weitgehend landwirtschaftlich geprägten Region. Hierher kemman täglich Pendler aus bis zu 40&nbsp;km Entfernung. Noch a schwaren Krise am Beginn da 1990er Joar mit dem Verlust vo mehr ois 10.000 Arbatsplätz erlebt de örtliche Industrie seit da Joartausendwende an neien Boom. Des Schweizer *Forschungsinstitut Prognos* setzt Schweinfurt im *Zukunftsatlas 2007* im Bereich *Dynamik* beim Vergleich vo 439 deitschn Städt und Landkreisen auf Platz 1 (Zukunftsfähigkeit allgemein: Platz 19). Dank hoacha Gwerbesteiaeinnahmen kinnan in de letzten Joar groaße Investitionen getätigt wern (Konferenzzentrum, Kunsthalle, Oidstod-Sanierung, Silvana-Hallenbad, Stodbiacharei im Ebracher Hof) und dennoch de Schulden mehr ois halbiad wern (50 Millionen Euro Ende 2007). Da Rücklagen fast in gleicher Höhe vorhanden sind, war de Stod Ende 2007 praktisch schuldenfrei.
In da easchtn Hälfte vom 19. Joarhundert war Schweinfurt a Zentrum da deitschn Farbenindustrie. Wilhelm Sattler exportiade des (hochgiftige) Schweinfurter Grün in olle Eadteile. Mit am Aufkommen da Anilin-Farben (BASF, Hoechst AG) verliad es aba ob 1860 an Bedeitung. A Farbenfabrik (Deifel) produziad bis heit in Schweinfurt.
Geprägt werd de Stod seit uma 1890 vo da metaoivaarbatenden Industrie. Greßte Arbatgeba san da Automobilzualiefara ZF Sachs AG (ehemals Fichtel & Sachs), de zwoa Wälzlagerhersteller Schaeffler KG (ehemals FAG Kugelfischer) und SKF (*Svenska Kullagerfabriken*) (vormals Vereinigte Kugellagerfabriken AG (VKF), Fries & Höpflinger) und aa de Bosch Rexroth Mechatronics GmbH (ehemals Deitsche Star) und Fresenius Medical Care. Um 1970 erreicht de Schweinfurter Industrie mit üba 30.000 Beschäftigten bei insgesamt 56.000 Arbatsplätz de Höhepunkt. Noch am Tiefststand im Joar 1997 mit nur no 17.000 Arbatnehmern warn Ende 2007 wieda üba 21.000 Leit in da Schweinfurter Industrie beschäftigt.
Im Zweiten Wejdkriag is de Stod aufgrund da Konzentration da kriagswichtigen Wälzlagerproduktion (Üba 60 % da Gesamtproduktion des Deitschen Reiches) wiedaholt des Ziel amerikanischer Bomberangriffe, duach de de Produktion zeitweise lahmgelegt worn is. Unta groaße Anstrengungen san de Fabriken repariad oda ersetzt und teilweis bunkerartig geng Bomben geschützt. Es san aba aa groaße Teile da Produktion in andere Standorte, u. a. Noch Eltmann, Ebern, Elfershausen und in de Baubetrieb Neustod verlegt. Ende 1944 warn in de Schweinfurter Betrieben mehr ois 10.000 Zwangsarbeiter beschäftigt.
De Belegschaftszahlen da drei Großbetriebe lassn Entwicklung und Bedeutung da Schweinfurter Produktionsstätten fia de Kriagswirtschaft, Rüstung und Motorisierung vor dem und im zwoaten Wejdkriag erkennen:

### Vakea

Schweinfurt is mit am Binnenhofn am Main, drei Autobahnen (A 7, A 70 und A 71) und drei Bahnhöfen (Schweinfurt Hauptbahnhof, Schweinfurt Mitte und Schweinfurt Stod) da Deitschen Bahn AG ins Vakeasnetz eingebunden.

#### Schienenvakea

Drei Nahvakeasstrecken, de teils ans Fernvakeasnetz anbinden, valaffa duach Schweinfurt:

* Schweinfurt–Bad Kissingen–Gemünden (Fränkische Saaletalbahn)
* Wiazburg–Schweinfurt–Bamberg (Bahnstreckn Wiazburg–Bamberg)
* Schweinfurt–Münnerstod–Mellrichstod Bahnhof–Erfurt bzw. Meiningen (Bahnstreckn Erfurt–Schweinfurt)
Drüba hinaus gibts zwoa weitere Bahnstrecken:
* De Schweinfurt–Kitzingen is stillgelegt, is aba betriebsbereit und werd glengtlich fia den Giatavakea und Sonderzugfahrten gnutzt.
* Waigolshausen–Gemünden; De elektrifiziade eingleisige Bahnstreckn zweigt in Waigolshausen vo da Kursbuchstrecke 810 ab. In Gemünden trifft sie auf de Hauptstrecken Wiazburg–Fulda und Wiazburg–Aschaffenburg und is damit a wichtige Umgehung des Bahnknotens Wiazburg. Sie werd ohne Ausnahm fia den Gütervakea gnutzt (schaug unta Werntalbahn).
Schweinfurt hot an Hauptbahnhof und zwoa Haltepunkte (*Schweinfurt Mitte* und *Schweinfurt Stodbahnhof*) und aa a Containerterminal.

#### Stodvakea

Da innerstädtische Vakea werd duach 20 Omnibuslinien abgewickelt. Vo 1895 bis 1921 vakeat de Städtische Straßnbahn Schweinfurt.
De Omnibusvakea Franken (OVF) benutzt de Stod ois Knotenpunkt in eanam Regionalbusnetz.

#### Autobahnen

* De A 7 valafft in Noad-Sid-Richtung vo da dänischn zua östareichischn Grenze; Anschlussstej Schweinfurt/Niederwerrn und Autobahndreieck Schweinfurt/Werneck (zur A 70)
* De A 70 beginnt am Autobahndreieck Schweinfurt/Werneck (zur A 7) und verlafft üba Bamberg bis zum Autobahndreieck Bayreuth/Kulmbach (zur A 9)
* De A 71 beginnt am Autobahndreieck Werntal (zua A 70) und valafft üba des Autobahnkreiz Erfurt (zua A 4 zum Autobahndreieck Südharz (zur A 38). De Streckn zwischn Sömmerda und Autobahndreieck Sidharz soi bis 2012 fertiggstejt sei.

#### Bundesstraßn

Schweinfurt liegt an folgenden Bundesstraßn:

* B : (Eisenach–Ulm)
* B : (Riedbach–Bamberg)
* B : (Enzlar–Bad Brucknau)
* B : (A 7, Anschlssstej Schweinfurt/Niederwerrn–Schirnding)

#### Flugplätz

* Da Flugplatz Schweinfurt-Süd hot a Graspistn; er dient in easchta Linie zum Starten und Landen da Motor- und Segelfliaga vom *Aeroclub Schweinfurt e.&nbsp;V.* und aa ois Vakeasanbindung fia Geschäftsfliaga und -hubschrauber.
* Da Flugplatz Haßfurt-Schweinfurt im uma 25 Kilometa entfernten Haßfurt, werd ois Vakeaslandeplatz aa vo greßan Fliaga oogflong.

### Medien

In Schweinfurt untahoit da Bayerische Rundfunk (*BR*) a Korrespondentenbüro, sei Leiter Norbert Steiche is, der de Planungsregion Main-Rhön mit regionalen Informationen in da Sendung "Mitdogs in Mainfrankn (Monda bis Freida: 11:59 bis 12:57 Uhr) auf da UKW-Frequenz 98,3 MHz (*Bayern 1*) versorgt.
Weitere Berichte aus da Region wern noch Bedarf vo Schweinfurt bzw. dem Sender Kreuzberg üba des Regionalstudio in Wiazburg, noch Minga zu den Studios vo *Bayern 2* (93,1 MHz), *Bayern 3* (96,3 MHz), *Bayern 4 Klassik* (107,9 MHz) und *B 5 aktuell* (105,3 MHz) geliefert.
Weida besteht dort de private Schweinfurter Rundfunk GmbH & Co. Studiobetriebs-KG, de seit 1991 des Hörfunkprogramm Radio Primaton (100,5&nbsp;MHz) und regionale Berichte fia de Region Main-Rhön sendet.
Zwei regionale Fernsehanbieter versorgen Schweinfurt und de Region Main-Rhön mit Lokalfernsehen: *TV Touring*, da net nur im regionalen Kabelnetz, sondern aa üba an digitalen Satellitentransponder (Franken SAT) auf ASTRA (19,2° Ost) zu empfangen is, und *TV1 Schweinfurt*, da allawei pfinzdogs auf den Frequenzen vo *TV Touring* Sei Programm ausstrahlt.
Ois Rundfunksenda da amerikanischen Streitkräfte sendet des American Forces Network (AFN) aus Wiazburg vo am kloana, geng Erde isoliaden, obgespannten Stahlfachwerkmast auf dem Areal da US-Streitkräfte (Senderstandort: 9° 58' 53" estliche Länge, 49° 47' 32" neadliche Breite), Middlwellenfrequenz 1143&nbsp;kHz und da UKW-Frequenz 104,9&nbsp;MHz.
Ois Dogeszeitungen erscheinan des *Schweinfurter Tagblatt* und de kleanere (katholische) *Voikszeitung*, oi zwoa vertriem duach de Main-Post-Verlagsgruppn (gehört zua Verlagsgruppn Holtzbrinck) mit Sitz in Wiazburg-Heuchelhof.
Am Migga und Sunda erscheint des Anzeigenblattl 'Schweinfurter Anzoaga', am Pfinzda da 'Schweinfurter Markt' und am Sunda 'Main Sonntag'.
Zweimal pro Joar (Mai und Novemba) erscheint fia Studierende da Universität Wiazburg und da Fachhochschui Wiazburg-Schweinfurt de hochschuieigene Zeitschrift *BLICK*, de vor oim üba Themen aus da Forschung informiert. Bis Juli 2006 is de Hoschschuizeidung *Julius* kostenlos verteilt, aba is des Projekt noch zwoa Joar, unta Protest vo de Studierenden, aus finanziejn Gründen eigstejt worn.
Weida gibts des *groschenheft*, des mit a IVW-geprüften Auflage monatli erscheint. Fia den Leser is' kostenlos und liegt an zahlreichen Auslagestejn in und um de Stod aus. Es is Mitglied im Bewegungsmelderverbund. Es informiad üba sämtliche Veranstaltungen aus de Bereichen Lifestyle, Kultur, Musik usw. fia de Stod und den Landkreis Schweinfurt.

### Öffentliche Eihrichtunga

* Sport- und Freizeitbad *Silvana*
* Stodbiacharei
* Musischui
* Willy-Sachs-Stadion (15.000 Zuschauer)
* Kunsteisbahn *Icedome* (3.500 Zuschauer)
* Erholungsanlage *Wehranlagen*
* Badesee am Schweinfurter Kreuz
* Wuidpark an den Eichen

### Buidung

## Persönlichkeitn

### Buam und Dechta vo da Stod

* Heinrich vo Schweinfurt ghoaßn *Hezilo* (* Mitte vom 10. Joarhundert; † 18. September 1017), Markgraf vo Schweinfurt,
* Judith vo Schweinfurt (* in ebba 1003) Herzogin vo Böhmen
* Johannes Cuspinian (* 1473; † 1529), Humanist, Dichter und kaiserlicher Diplomat
* Jacob Haylmann (* 1475; † 1525 in Annaberg), Baumoasta, er vollendet de St.-Annenkirche in Annaberg
* Heinrich Salmuth (* 2. März 1522; † 20. März 1576), Theologe
* Johann Lorenz Bausch(* 30. September 1605; † 17. November 1665), Medizina
* Johann Lorenz Bach (* 10. September 1695; † 14. Dezember 1773), Komponist
* Johann Elias Bach (* 12. Feba 1705; † 30. November 1755), Komponist
* Margarethe Geiger (* 1783; † 4. September 1809 in Wean), Malarin, Zeichnerin, Grafikerin
* Friedrich Rückert (* 16. Mai 1788; † 31. Jenna 1866), Orientalist, Dichter
* Philipp Moritz Fischer(* 1812; † 1890), Erfinda, Konstrukteur
* Carl Christian Giegler alias Giegler Pascha (* 1844; †1921), Telegrapheningenieur und Gouverneur des Sudan
* Theodor Fischer (* 28. Mai 1862; † 25. Dezember 1938 in Minga), bedeitender Architekt und Stodplana
* Erich Toenniessen (* 13. November 1883; † 1958), Internist
* Willy Sachs (* 23. Juli 1896; † 19. November 1958), Industriella, Wehrwirtschaftsführa und SS-Obersturmbannführa
* Georg Schäfer (* 7. August 1896; † 27. Jenna 1975) Unternehma
* Karl Astel (* 26. Feba 1898;, † 4. April 1945 in Jena), Rassenhygienika
* Otto Koch (* 20. Feba 1902; † 3. Jenna 1948 in Weimar/Buchenwald, Obabuargamoasta vo Weimar im Drittn Reich
* Erhart Kästner (* 13. März 1904; † 3. Feba 1974 in Staufen im Breisgau), Schriftstella und Bibliothekar
* Giselher Wirsing (* 15. April 1907; † 23. Mai 1975 in Stuttgart), Journalist
* Heini Dittmar (* 30. März 1911; † 28. April 1960), Segelfliaga
* Albin Kitzinger (* 1. Feba 1912; † 6. August 1970), Fuaßboinationalspuia
* Robert Bernard (* 13. März 1913; † 17. Februar 1990), Fuaßboinationalspuia
* Andreas "Ander" Kupfer (* 7. Mai 1914; † 30. April 2001), Fuaßboinationalspuia
* Hubert Glaser (* 23. Dezember 1928; Historika)
* Paul Maar (* 13. Dezember 1937), Kindabuachautor
* Günter Bernard (* 4. November 1939), Fuaßboinationalspuia
* Gerhard Haase-Hindenberg (* 14. Mai 1953), Schauspuia, Regisseur, Publizist und Buachautor
* Stefan Marquard (* 20. Juni 1964), Spitznkoch
* Tommy Jaud (* 16. Juli 1970); Drahbuachautor, deitscha Schriftstella 
* Sebastian Kenig (16. Juli 1984), VIVA-Moderator

### Persönlichkeiten, de vor Ort wirken bzw. wirkten

* Gustav Gunsenheimer, Komponist und Chorleiter, Träga vom Bundesverdienstkreiz
* Wilhelm Höpflinger, Kugellagerfabrikant und Erfinder
* Ernst Sachs, Industrieller, Erfinder vo da Torpedo-Fahrradnabn
* Wilhelm Sattler, Unternehmer, Kunststammler

## Schau aa

* Schweinfurt (Adelsgeschlecht)

## Qejn


## Im Netz

* Stod Schweinfurt